CELEX: 32017D1937
Language: fi
Date: 2017-07-11 00:00:00
Title: Neuvoston päätös (EU) 2017/1937, annettu 11 päivänä heinäkuuta 2017, liikenneyhteisön perustamista koskevan sopimuksen allekirjoittamisesta Euroopan unionin puolesta ja sen väliaikaisesta soveltamisesta

27.10.2017   
               
               
                  FI
               
               
                  Euroopan unionin virallinen lehti
               
               
                  L 278/1
               
            NEUVOSTON PÄÄTÖS (EU) 2017/1937,
      annettu 11 päivänä heinäkuuta 2017,
      liikenneyhteisön perustamista koskevan sopimuksen allekirjoittamisesta Euroopan unionin puolesta ja sen väliaikaisesta soveltamisesta
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 91 artiklan ja 100 artiklan 2 kohdan yhdessä sen 218 artiklan 5 kohdan kanssa,
      ottaa huomioon Euroopan komission ehdotuksen,
      sekä katsoo seuraavaa:
      
                  (1)
               
               
                  Neuvosto antoi 12 päivänä kesäkuuta 2008 ja 9 päivänä lokakuuta 2009 komissiolle luvan aloittaa unionin puolesta neuvottelut Albanian tasavallan, Bosnia ja Hertsegovinan, entisen Jugoslavian tasavallan Makedonian, Kosovon (*1), Montenegron ja Serbian tasavallan, jäljempänä ’kaakkoiseurooppalaiset osapuolet’, kanssa liikenneyhteisön perustamista koskevasta sopimuksesta.
               
            
                  (2)
               
               
                  Neuvottelut saatiin menestyksekkäästi päätökseen, kun liikenneyhteisön perustamista koskevan sopimuksen, jäljempänä ’liikenneyhteisösopimus’, kaikki osapuolet parafoivat mainitun sopimuksen.
               
            
                  (3)
               
               
                  Liikenneyhteisösopimus edistää unionin ja kaakkoiseurooppalaisten osapuolten välisen liikenteen kehitystä unionin säännöstön pohjalta.
               
            
                  (4)
               
               
                  Liikenneyhteisösopimuksen allekirjoittaessaan jäsenvaltiot eivät ota kantaa Kosovon asemaan, josta ne päättävät kansallisten käytäntöjensä ja kansainvälisen oikeuden mukaisesti. Mikään tässä päätöksessä tai liikenneyhteisösopimuksessa, sen liitteet ja pöytäkirjat mukaan lukien, käytetty termi, sanamuoto tai määritelmä ei merkitse sitä, että unioni tunnustaisi Kosovon itsenäiseksi valtioksi, eikä sitä, että yksittäiset jäsenvaltiot tunnustaisivat Kosovon itsenäiseksi valtioksi, jos ne eivät ole sitä muutoin tehneet.
               
            
                  (5)
               
               
                  Jäsenvaltioiden sisäisiä menettelyjä voidaan soveltaa Kosovon viranomaisten liikenneyhteisösopimuksen nojalla laatimia asiakirjoja vastaanotettaessa.
               
            
                  (6)
               
               
                  Liikenneyhteisösopimus olisi allekirjoitettava.
               
            
                  (7)
               
               
                  Jotta liikenneyhteisösopimuksesta saatavat hyödyt voisivat toteutua mahdollisimman varhaisessa vaiheessa, sitä olisi sovellettava väliaikaisesti, kunnes sen voimaantuloa varten tarvittavat menettelyt on saatettu päätökseen,
               
            ON HYVÄKSYNYT TÄMÄN PÄÄTÖKSEN:
      1 artikla
      Annetaan lupa allekirjoittaa sopimus liikenneyhteisön perustamisesta Euroopan unionin puolesta sillä varauksella, että mainitun sopimuksen tekeminen saatetaan päätökseen.
      Liikenneyhteisösopimuksen teksti on liitetty tähän päätökseen.
      2 artikla
      Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa liikenneyhteisösopimus unionin puolesta.
      3 artikla
      Liikenneyhteisösopimusta sovelletaan sen 41 artiklan 3 kohdan mukaisesti väliaikaisesti sen allekirjoittamisesta lukien sen voimaantuloon saakka.
      4 artikla
      Tämä päätös tulee voimaan päivänä, jona se hyväksytään.
      
         Tehty Brysselissä 11 päivänä heinäkuuta 2017.
         
            
               Neuvoston puolesta
            
            
               Puheenjohtaja
            
            M. MAASIKAS
         
      
      
         (*1)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 (1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.